
Πμ{εταίμτο ἶ5 ο{ΐεη οοηδἰάετεά ας α "ρίαςσε" οἱ τερτεδεπ{Ιηρ δοσἰα| απά ρο]ἡῖσαι 
εἰεπιοηπίς απά οοι]ά δίαπά ἂ5δ ἃ Ροντ] 8οµτοο οἱ οοηδίαπίΙγ τὶσίηπς 
εοηο[ιαδίοης αροιαί {πο ΥηΤαΥ ρεπάοί τοίες ἴπ ἴὲ {ο]]ουνν δἰαπάατάϊζεά δεπι]οίίς 
Ραίίογης Ρᾶδεά οἩ ναί ἶ5 {αἱδεΙγ οοπδἰάετεά ας 5οσἰαΙ1γ "ορ]εσᾶνοα" αρδίῃοίῖςς. 
ΘΟΠΙ6 ἰθχίς, (Πτοιβῃ σοπάοτ τερτοδεπίἰαξίοης σαπ ο//ετ α ογ]ἶσα[ τον]εν; απ ζαΠ 
{ΟΥΠΙ {πο Ῥαδίς οἱ α ϱοπάοΓ-τε]αίεά Ιπίετρτείαβοη αΡἱε {ο τονθαἱ ἴπα 
αποοηςοίοις γὔοτ]ά οἱ ρτε]αάϊσθά ααδῃείῖςς. Παννίποτηε΄ς, Τε ΒΙΤΗΠΠΙαΙΚ 15 α 
“πιοπιοταπάαπι” οἱ ἴπε 5οοία| ἀθρί οἱ Π{οταϊιιτο απά {πα ροΠ[ῖςς οἱ ρεπάετ. 


Το έργο 

ἩΗ λογοτεχνία θεωρείται συχνά «τόπος» αναπαράστασης κοινωνικών και 
πολιτικών στοιχείων και θα μπορούσε να αποτελέσει ισχυρή πηγή 
διαρκώς αυξανόµενων συμπερασμάτων σχετικά µε τον τρόπο µε τον 
οποίο οι ρόλοι των φύλων σε αυτήν ακολουθούν τυποποιημένα 
σηµειωτικά μοτίβα που βασίζονται σε αυτό που ψευδώς Θεωρείται 
κοινωνικά «αντικειμενική» αισθητική. Ορισμένα κείµενα, µέσω των 
αναπαραστάσεων του φύλου μπορούν να προσφέρουν µια κριτική 
ανασκόπηση και μπορούν να αποτελέσουν τη βάση µιας ερμηνείας που 
σχετίζεται µε το φύλο, και που είναι ικανή να αποκαλύψει τον 
ασυνείδητο κόσµο της προκατειλημµένης αισθητικής στη λογοτεχνία. Το 
έργο ΤΠε ΒΙΤΗΠΠΑΙΥΚ του Πανγίποτπε αποτελεί ένα είδος “υπομνήματος” του 
κοινωνικού χρέους της λογοτεχνίας και της πολιτικής του φύλου. 

Οι πολιτισμικές προεκτάσεις στη λογοτεχνία διαμορφώνουν τη συνείδηση 
του αναγνώστη καθώς παρουσιάζουν αναπαραστάσεις ρόλων φύλου και 
λοιπών ταυτοποιήσεων. Στο παρόν κείµενο-σχόλιο, θα διερευνηθεί η 
αναπαράσταση του ρόλου της γυναίκας σε ένα απὀ τα κείµενα της 
Αμερικανικής λογοτεχνίας του 19ου αιώνα και πιο συγκεκριµένα στο 
κείµενο “Ίπε Βἰγήπατκ” του Πανίποτποα. Το ζήτημα που προκύπτει µέσα 
απὀ αυτό το κείµενο, δηλαδή η αισθητική τελειότητα της γυναικείας 

φύσης, αποτελεί σεξιστικό διαχρονικόὀ υπονοούμενο για τον γυναικείο 
ψυχισμό, ο οποίος υπόκειται σε πιέσεις προτύπων και µέσα απὀ τα 
κοινωνικά δίκτυα. 

Έτσι αντί η εκδήλωση της διαφοροποίησης µέσα απὀ κάθε σημάδι ή 
διαφορετικότητα να θεωρείται η γοητεία, η προσήλωση στην ομοιογένεια 
επαναφέρει ζητήματα που χρειάζεται να απασχολήσουν εκ νέου το 
κοινωνικό πλαίσιο. Ένα κείµενο που διδάσκεται σήµερα σε σχολεία και 
πανεπιστήμια ως µέρος τῆς λογοτεχνικής παράδοσης της Δύσης, 
χρειάζεται την εκ νέου οριοθέτηση και ανάλυση όρων όπως η 
“συναίνεση” που δεσπόζουν στον δηµόσιο διάλογο των φύλων χωρίς 
τελικά αυτή η συναίνεση να δύναται να λαμβάνει γνώση όλων των 
παραμέτρων, πριν δοθεί. 

Κατά τη Εε[ετΙεγ βασικό χαρακτηριστικό τῆς αμερικανικής λογοτεχνίας 
είναι πως ούτε αφήνει περιθώρια συµµετοχής των γυναικών µα ούτε 
επιτρέπει και την αυτονομία τους. Μάλιστα, εκείνα ἐπιµένουν σε µια 
παγκοσμιότητα, η οποία βιώνεται απὀ αρσενική σκοπιά (Εοα[ίετίεγ, 19768) 
Αν κάτι, λοιπόν, παρουσιάζει ενδιαφέρον στην αμερικανική λογοτεχνία 
του Ίθδου αιώνα, όταν μελετάται σήµερα, είναι αυτή η βίωση του 
πολιτιστικού τοπίου και του γυναικείου σώματος ως “τόπου δρώμενων”, 
τα οποία επικροτούν µια υποτιθέµενα αντικειμενικά άρτια αισθητική µε 
βάση τη γυναικεία εξωτερικότητα καθώς και οι οµοιότητες που 
παρουσιάζει µια τέτοια απεικόνιση µε τη σηµερινή αποτύπωση τῆς 
γυναικείας παρουσίας σε κοινωνικά δίκτυα καθώς και τις υποσυνείδητα 
κατευθυνόµενες προτιμήσεις του άλλου φύλου. 


Κατά τη δεΠινεϊοκατί οι γυναίκες, περιλαμβάνονται στη λογοτεχνία, αλλά 
οι οόλοι τους είναι προκαθορισµένοι απὀ το ανδρικό αρχέτυπο, 
προωθώντας την ιδέα ότι η ζωή της γυναίκας είναι αναπόσπαστα 
συνδεδεμένη µε τη ζωή ενός άνδρα και την προτίμησή του απέναντί της. 
Ταυτόχρονα, ὡὠστόσο, γίνονται και έναυσμα µιας νέας φεμινιστικής 
προοπτικής, η οποία λείπει από το κανονιστικό θεωρητικό πλαίσιο του 
κοινωνικο-λογοτεχνικού σχολιασμού, ενός σχολιασμού-οφειλή. ἩΗ 
οεΠγνεϊἰσΚκατί εξηγεί στην πραγματικότητα πως οἱ διάφορες θεωρητικές 
ανασκοπήσεις των αναγνωστικών εμπειριών που προωθούνται επίσηµα 
«παραβλέπουν τα ζητήματα της φυλής, της τάξης και του φύλου και δεν 
δίνουν καμία ένδειξη για τις συγκρούσεις, τα βάσανα και τα πάθη που 
υπάρχουν σε αυτές τις πραγματικότητες» (1989, 21). 

Το έργο του ἨΠαννίποτπο ““Τπε Βἰνηηπανκ” (1543) είναι ένα ενδιαφέρον 
παράδειγµα, στο οποίο επιβεβαιώνεται η ερμηνεία του Έμαςς για την 
κλασική αμερικανική λογοτεχνία, όπου αντί για γυναίκες ηρωίδες, τελικά 
επικρατούν γυναικεία αρχέτυπα όπως σεµνές κοπέλες, πονηροί 
πειρασμµοί, ἐμφανίσιμες μαθήτριες, όµορφες γυναίκες γεμάτες κακία, 
πιστές σύζυγοι” (Ειςς, 1995). Ωστόσο, η υπαρξιακή πτυχή που δίνει ο ζας5 

συνοψίζεται στο γεγονός ότι η ανθρώπινη ύπαρξη αυτών των ανθρώπων 
«υπάρχει µόνο σε σχέση µε τον πρωταγωνιστή», µε συνέπεια να µην 
υπάρχουν τελικά αυτά τα πρόσωπα καθόλου στην πραγματική ροή 
παρότι «φαινομενικά κεντρικά. Έτσι η ὐπαρξή τους επισκιάζεται 
ολοκληρωτικά από τον αρσενικό ήρωα. Συνέπεια των παραπάνω είναι η 
θηλυκότητα είτε να δαιµονοποιείται είτε να παρουσιάζεται ὡς σύμβολο 
ευθραυστότητας, τις περισσότερες φορές αρκετά συνεσταλμένη και 
δυσδιάκριτη. 


Η φεμινιστική κριτική 

Από µια φεμινιστική σκοπιά το έργο του Ηαννίποτπε, εφόσον µιλά για µια 
ηρωίδα που στο τέλος υποκύπτει πρόθυµα στην επιθυµία του συζύγου της, 
ενός σπουδαίου και µορφωμένου επιστήμονα και «φιλοσόφου της 
επιστήµῆς, να θέσει το σώμα της υπό το πλαίσιο των δικών του 
πειραματισµών, ὥστε να εξασφαλιστεί η πλήρης τελειότητα στην 
εμφάνιση τῆς µέσα απὀ την εξαφάνιση του σημαδιού, ακούγεται µια 
άκρως μισογυνίστικη ιστορία ψυχολογικής βίας, που θεοποιεί μάλιστα το 
σωματικό πρότυπο, αλλά και Οέτει ως αυτονόητη την έννοια της 
συναίνεσης και τῆς ἀκριτης εμπιστοσύνης τῆς γυναίκας στον σύζυγο, 
τοποθετώντας τη γυναίκα ηρωίδα σε µια θανατηφόρα και επιβλαβή θέση. 
Ο Άιλμερ, άλλωστε, είναι «άνθρωπος τῆς επιστήμης, ένας εξέχων ικανός 
σε κάθε κλάδο της φυσικής φιλοσοφίας» (1290). 

Ο ήρωας επομένως, αντιπροσωπεύει την ισχυρή νοημοσύνη, ένα 
πλεονέκτημα που είναι ζωτικής σηµασίας για κάθε αρσενικό-αυθεντία 
ενώ η Τζωρτζιάνα, καλείται να συµβολοποιήσει την συγκαταβατική 
προσωπικότητα της ἁρτιας ομορφιάς. Ο Άιλμερ βρίσκεται σε συνεχή 
αναζήτηση επιστημονικής µαεστρίας µε σκοπό την ανάδειξη του, ενώ η 
σύζυγός του αναμένεται να ενσαρκώσει τη σωματική τελειότητα. 
Γεννημένη µε ένα σηµάδι στο μάγουλό της, αυτή η τελειότητα φαίνεται 
να απειλείται σύµφωνα µε την εντύπωση του συζύγου της. Επιθυµεί έτσι 
την αφαίρεσή του για να βρει την απόλυτη αποδοχή απὀ τον Άιλμερ. Η 
Τζωρτζιάνα συναινεί σε µια προσπάθεια µε όποιο ρίσκο. Παραδέχεται 
άλλωστε πως «ο κίνδυνος δεν είναι τίποτα για μένα» και πως «αυτό το 
µισητό σημάδι µε κάνει αντικείµενο της φρίκης καιτης αηδίας σου -η ζωή 
είναι ένα βάρος» (Παννίποτπε, 1292). 

Ἡ κοινωνική επίπτωση σχετίζεται µε την προαναφερθείσα αναπαρά- 
σταση. Ακόμα και ο υπαρξιακός υπαινιγμός είναι εμφανής στην 
κειµενική αναπαράσταση ως αποτέλεσµα τῆς κοινωνικής επίπτωσης. Εάν 
η λογοτεχνία είναι µέρος της κοινωνικής παράδοσης και είναι σε θέση να 
εκφράσει ιδεολογικές αναπαραστάσεις, οι γυναίκες «φαίνεται να 
περιθωριοποιούνται ακόµη και πολιτισμικά µέσω της παραδοσιακής 

τυποποίησης και της κοινωνικής διαστρωµάτωσῆης. Αυτό ακριβώς το 
κάλεσμα της λογοτεχνίας είναι που πρέπει να µετουσιωθεί απὀ ταύτιση 
με την ηρωίδα σε κριτική ανασκόπηση της αρνητικής στάσης προς τη 
γυναικεία φύση. Και αυτός είναι ο βασικός πολιτικός ρόλος του κειµένου. 
Να αποφύγει δηλαδή το «εγώ» να υποβληθεί “σε µια τέτοια απαίσια 
εκδοχή του εαυτού του µέσω των κοινωνικών πεποιθήσεων, της 
ιδεολογίας και της παράδοσης «διότι το αποτέλεσµα είναι βέβαιο ότι θα 
είναι ολέθριο» (ΜΙαἱ, 1980). 


Σύμφωνα µε τον ΦΠαΚίπονξΚΥ, η Ἰζωρτζιάνα δεν αμφιβάλλει για τη 
γνώμη του συζύγου της µετά απὀ ένα αρχικό αίσθηµα Ουμού που 
φαίνεται να έχει. Η αντίληψη του εκ γενετής σημαδιού «με τους όρους 
του» λειτουργεί ως προκλητική δύναμη, µια «επιθυμία να του κάνει ένα 
ολοκληρωτικό δώρο, το σώμα τῆς και τον εαυτό της, να του υποδουλωθεί 
απόλυτα. Θέλει όλο και περισσότερο να γίνει το αντικείµενο του» 
(ΘΠαΚίπονςκγ, 1995). Μάλιστα, η αναπαράσταση της Τζωρτζιάνας από τον 
Ηαννίπογπο ως μουσικής διασκεδάστριας δύναται να ερμηνευτεί και ως 
ένα κλισέ θηλυκού ταλέντου που έγκειται στην καλλιτεχνική φύση, αν 
όχι είδος ψυχαγωγικής υπηρεσίας -αφού ο ίδιος ζητά το τραγούδι της ως 
να το παραγγέλνει. 

Όταν η επικίνδυνη χημική ουσία που θα εξαφανίσει το σημάδι 
εμποτίζεται στο σώμα της και την οδηγεί στον θάνατο, η Τζωρτζιάνα 
εξακολουθεί να αισθάνεται ότι η τελειότητα ήταν ιερός σκοπός και ότι ο 
σύζυγός της δεν είναι πραγματικά υπεύθυνος για τις συνέπειες. 
«Καημένε µου Άιλμερ, στόχευσες ψηλά - το έκανες ευγενικά! Άιλμερ - 
αγαπηµένε Άιλμερ- πεθαίνω!» (Παννίποτπο, 1200). 

Αξίζει να σημειωθεί ότι το σηµάδι εκ γενετής της Τζωρτζιάνας είχε 
θεωρηθεί ιδιαίτερα γοητευτικό σε µια τόσο όμορφη γυναίκα απὀ άλλους 
ανθρώπους αφού την έκανε ακόµα πιο ξεχωριστή. Τια τη ΕείετΙγ, 
υπάρχει µια κρυμμένη πτυχή σεξουαλικής ανεπάρκειας του ήρωα. «Ο 
ἨΠαννίποιποε συσκοτίζει το ζήτημα της σεξουαλικής πολιτικής» (1978, 11), 
αλλά ακόµα κι αν λάβουμε υπόψη ότι ο κύριος σκοπός του ἨΠαννίποτηθ 
είναι διδακτικός, οι υποσυνείδητες επιπτώσεις που επιβάλλονται στη 
γυναίκα αναγνώστρια εξακολουθούν να είναι προβληματικές. 


Κάτω από µια πιο ψυχαναλυτική προοπτική, συνεχίζοντας την παραπάνω 
σκέψη, ο (τοδνγςῬ εξηγεί ότι η επιστημονική περιέργεια και η επιθυµία του 
Άιλμερ να ρισκάρει τον Οάνατο της συζύγου του λειτουργεί ὡως 
κεκαλυµμµένο υποκατάστατο τῆς δικής του εσωτερικής επιθυµίας να 
αφαιρέσει τη σεξουαλικότητά της. (1996) Αβέβαιοι για τον πραγµατικό 
σκοπό του Παννίποτπε, οι ψυχολογικές επιπτώσεις του κειµένου του και η 
καλλιέργεια της ηθικής του φύλου είναι προφανείς και θέτουν το ζήτημα 
της συναίνεσης σε νέο πλαίσιο. Η αναπαράσταση του «ιδανικού» ακόµα 
και αν το καταδικάζει -καθώς η απὀκτησή του καταλήγει στον θάνατο- 

προωθεί τη αντι-επαναστατική τάση στην πολιτική του καθολικού εαυτού. 
Κάτι τέτοιο ενέχει µια πολυµορφική αντένδειξη παγκοσµιότητας, που δεν 
συμπεριλαμβάνει τη γυναίκα µε τον ίδιο τρόπο που συμπεριλαμβάνει τον 
άνδρα ήρωα. 


Συμπεράσματα 

Συμπερασματικά, όπως υπογραμμίζει ο ΗοοΚς, «ένα σηµαντικό στάδιο 
στην ανάπτυξη της πολιτικής συνείδησης επιτυγχάνεται όταν τα άτοµα 
αναγνωρίζουν την ανάγκη να αγωνιστούν ενάντια σε όλες τις µορφές 
καταπίεσης» (1984). Ἡ κειµενική αναπαράσταση φύλου και λοιπών 
ταυτοποιήσεων είναι ένα απὀ αυτά, καθώς καταργεί εν μέρει την 
απελευθερωτική δύναμη τῆς λογοτεχνικής ερμηνείας. 

Η ψυχολογική βία επιβάλλεται µε τέτοια επιμέλεια στους αναγνώστες, 
ώστε τέτοιες κειµενικές αναπαραστάσεις δεν αναγνωρίζονται εύκολα. 
Παραμένουν κρυμμένες πίσω από υπερβατικά ιδανικά και ψευδώς 
ρομαντικές συμβάσεις, που παρερμηνεύονται σε µεγάλο βαθμό. «Το θέµα 
είναι να αλλάξει ο κόσμος. Δεν έχουµε την πολυτέλεια να αγνοήσουµε τη 
δραστηριότητα της ανάγνωσης, γιατί εδώ η λογοτεχνία υλοποιείται ως 
πράξη. Η λογοτεχνία ὃρα στον κόσµο ενεργώντας στους αναγνώστες τῆς» 
(ΘομινεϊσΚκατί, 1989). Ἡ φεμινιστική κριτική των παλαιότερων κειμένων 
κάνει ακόµη πιο επιτακτική τη µελέτη τους. Τα ψυχαναλυτικά πλαίσια 
ερμηνείας δεν επικεντρώνονται στη συμπερίληψη της σηµασίας της 
γυναικείας κριτικής σκέψης ή του θαυμασμού στην προσωπικότητα και 
της δύναμης των επιστημονικών της επιτευγμάτων. 

Οι Θεωρητικές ερμηνείες χρειάζεται να εντάξουν στη Θεωρητική 
προσέγγιση την καθολικότητα µέσω της ριζοσπαστικής κριτικής. Επίσης, 
η έννοια της συναίνεσης τίθεται σε νέα βάση. Η ύπαρξη της δεν αποτελεί 
το μοναδικό σηµείο στήριξης για µια πιθανολογικά βλαπτική έμπρακτη 
ενέργεια. Η συγκατάθεση δεν είναι άδεια να ενεργεί κανείς στο σώμα του 
άλλου µε επικίνδυνο είτε για την υγεία είτε για την ψυχολογία του τρόπο. 
Κείμενα τέτοιου τύπου, και µέσα απὀ τέτοια κριτική ανασκόπηση µάς το 
υπενθυµίζουν. 

